da da da da de en en fi da da en da da da da da da sv sv id fi da da de en da fr en da da nl da nb da da da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om utilsigtet brug af AMU | Rigsrevisionen
Sådan laver vi større undersøgelser
Beretningen handler om arbejdsmarkedsuddannelserne (AMU).
Formålet er at undersøge Ministeriet for Børn og Undervisnings indsats for at imødegå utilsigtet brug af AMU. Det har Rigsrevisionen undersøgt ved at besvare følgende spørgsmål:
Har Ministeriet for Børn og Undervisning med sit tilsyn imødegået utilsigtet brug af AMU?
Fører skolerne kontrol med, at deres AMU-aktivitet afvikles efter reglerne?
Kan Rigsrevisionen finde indikationer på utilsigtet brug af AMU?
Rigsrevisionen har igangsat undersøgelsen i foråret 2012 på baggrund af en anmodning fra Statsrevisorerne. Baggrunden for anmodningen var en række konkrete eksempler på utilsigtet brug af AMU, som blev omtalt i pressen.
Statsrevisorernes bemærkning til beretningen
Den 12. december 2012 behandlede Statsrevisorerne
Beretning nr. 3/2012 om utilsigtet brug af AMU
Statsrevisorerne afgav beretningen til Folketinget med følgende bemærkning:
"Staten yder tilskud til arbejdsmarkedsuddannelserne (AMU), som udgør langt størstedelen af området for erhvervsrettet voksen- og efteruddannelse (VEU).
Statsrevisorerne har anmodet om denne undersøgelse på baggrund af en række tilfælde af uregelmæssigheder og misbrug af tilskudsmidler.
AMU omfatter ca. 3.000 forskellige korte uddannelser. I 2011 deltog knap 720.000 kursister på et AMU-kursus, hvilket svarer til godt 10.000 årselever. De samlede udgifter udgjorde 1.760 mio. kr., som finansieres af staten og af virksomhederne, der bidrager ved Arbejdsgivernes Elevrefusion (AER) med ca. 3.000 kr. årligt/ansat. Udgifterne er taxametertilskud til uddannelsesstederne og deltagerstøtte i form af tabt arbejdsfortjeneste (VEU-godtgørelse) mv.
AMU-reformen i 2003 gav skolerne nye fleksible muligheder for at udlægge og udlicitere AMU-kurser. Imidlertid indebar AMU-reformen også en øget risiko for utilsigtet brug af AMU. Ministeriet for Børn og Undervisning byggede samtidig sit tilsyn og sin administration på tillid til, at parterne forvaltede AMU i overensstemmelse med reglerne, til trods for at skolerne og virksomhederne kunne have sammenfaldende interesser i et misbrug. Misbrug eller utilsigtet brug af AMU omfatter bl.a., at markedsføringsreglerne er overtrådt, uberettiget adgang til AMU, herunder for udlændinge, og opretholdelse af produktion og virksomhedsintern aktivitet i forbindelse med udlagte AMU-kurser. Endvidere har ministeriet ikke ført tilsyn med a-kassernes udbetaling af VEU-godtgørelse.
Statsrevisorerne finder det kritisabelt, at Ministeriet for Børn og Undervisning i perioden 2005-2008 ikke i tide og i tilstrækkelig grad har tilpasset sit tilsyn til den øgede risiko for misbrug på AMU- og VEU-området. Statsrevisorerne forventer, at ministeriet snarest etablerer et risikobaseret tilsyn med AMU-aktører og a-kasser.
Ministeriet har siden 2009 forbedret sin vejledning, indført en nultolerancepolitik med økonomiske sanktioner, gennemført en kulegravning og oprettet en "TaskForce AMU". På den baggrund har ministeriet fra 2009 til oktober 2012 opkrævet 41,5 mio. kr. i tilbagebetaling af taxametertilskud og VEU-godtgørelse. Ministeriet har i 2011 oprettet en Kvalitets- og Tilsynsstyrelse og er i færd med at oprette en VEU-database, men har endnu ikke truffet beslutning om det samlede tilsyn med området."
Børne- og undervisningsministerens redegørelse af 20. februar 2013 (PDF)
Rigsrevisors notat af 12. marts 2013
Rigsrevisionen følger i dette notat op på beretning nr. 3/2012 om utilsigtet brug af AMU. Notatet er baseret på en redegørelse fra børne- og undervisningsministeren og handler om de initiativer, som ministeren har iværksat og vil iværksætte som følge af beretningen.
Rigsrevisionen vil følge udviklingen på følgende områder:
indholdet og gennemførelsen af Ministeriet for Børn og Undervisnings tilsyn, herunder tilsynets fokus på utilsigtet brug af AMU og Taskforce AMU's arbejde
Ministeriet for Børn og Undervisnings dialog med og vejledning af skolerne, herunder ministeriets samlede vejledning om AMU, dokumentationsvejledningen til skolerne og tilsynsportalen
Ministeriet for Børn og Undervisnings tilsyn med a-kassernes administration af VEU-godtgørelse og tilskud til befordring.
Rigsrevisionens notat af 18. januar 2016
Rigsrevisionen følger i dette notat op på beretning nr. 3/2012 om utilsigtet brug af AMU.
Der er i notatet fulgt op på følgende områder:
indholdet og gennemførelsen af Ministeriet for Børn og Undervisnings tilsyn, herunder tilsynets fokus på utilsigtet brug af AMU og Taskforce AMU’s arbejde
Ministeriet for Børn og Undervisnings dialog med og vejledning af skolerne, herunder ministeriets samlede vejledning om AMU, dokumentationsvejledningen til skolerne og tilsynsportalen
Ministeriet for Børn og Undervisnings tilsyn med a-kassernes administration af VEU-godtgørelse og tilskud til befordring.
Rigsrevisionen vurderer, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere